
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse „Linnatoetuse maksmise kord Narva linnas“ vastuvõtmist vastavalt lisatud Narva Linnavolikogu määruse eelnõule. 

2. Volitada Narva Linnavalitsuse abilinnapead Tatjana Patsanovskajat kandma ette eelnimetatud küsimust Narva Linnavolikogu istungil.

EELNÕU
NARVA LINNAVOLIKOGU

MÄÄRUS

Linnatoetuse maksmise kord Narva linnas 
Määrus kehtestatakse kohaliku omavalitsuse korralduse seaduse § 22 lõike 1 punkti 5 ning sotsiaalhoolekande seaduse § 14 alusel. 

§ 1. Üldsätted
(1) Käesolev määrus reguleerib linnatoetuse (edaspidi toetus) maksmise tingimusi ja korda kõikidele pensionäridele ja vähenenud töövõimega isikutele, kelle elukoht on Eesti rahvastikuregistri andmetel Narva linn.
(2)  Käesolevas määruses kasutatakse mõisteid järgmises tähenduses:
1) pensionär – mistahes pensioni saav isik;
2) vähenenud töövõimega isik – osalise või puuduva töövõimega isik Töövõimetoetuse seaduse mõttes.
(3) Toetuse maksmise eesmärgiks on pensionäride ja vähenenud töövõimega isikute (edaspidi taotleja) elukvaliteedi toetamine ja hinnatõusu osaline kompenseerimine.
(4) Toetuse maksmise allikaks on Narva linnaeelarve.
(5) Toetuse maksmist korraldab ja maksmiseks linnaeelarvest eraldatud vahendite üle peab arvestust Narva linna Sotsiaalabiamet (edaspidi Sotsiaalabiamet).
§ 2. Toetuse taotlemine, määramine ja maksmine
(1)  Toetuse määramise aluseks on vormikohane taotlus (Lisa 1).
(2)  Taotlus toetuse saamiseks on vaja esitada vaid esmakordsel taotlemisel enne toetuse taotlemise aasta 1. septembrit.
(3) Toetuse saamiseks vajalike andmete muutumisest on taotleja kohustatud teatama Sotsiaalabiametile enne jooksva aasta 1. septembrit. Vajadusel Sotsiaalabiameti ametnikul on õigus saada isiku kohta talle toetuse määramiseks vajalikke täiendavaid andmeid või selgitusi.
(4)  Toetus makstakse tingimusel, et taotleja on rahvastikuregistri andmetel Narva linna elanik vähemalt aasta enne toetuse taotlemist ning temale on määratud pension või temal on tuvastatud osaline või puuduv töövõime enne toetuse taotlemise aasta                             1. septembrit.
(5)  Otsus toetuse määramise ja maksmise kohta tehakse Sotsiaalteenuste ja -toetuste andmeregistri kaudu. Kui toetuse saamiseks on kõik tingimused täidetud, siis toetus makstakse välja taotluses märgitud viisil.
(6) Toetust makstakse üks kord aastas ajavahemikus 01. september - 30. november.
(7)  Toetust makstakse sularahas või pangaarvele ülekandega. Sularahas makstakse toetust vaid nendele isikutele, kes saavad pensioni või töövõimetoetust kojukandena                   posti teel.
(8)  Toetuse suurus on 20 eurot.
§ 3. Rakendussätted
(1) Tunnistada kehtetuks Narva Linnavolikogu 14.08.2014 määrus nr 14 „Pensionäridele linnatoetuse maksmise kord Narva linnas “.
(2) Kinnitada taotluse vorm vastavalt Lisa 1.

(3) Määrus jõustub seadusega sätestatud korras.

Aleksandr Jefimov
Linnavolikogu esimees
Lisa 1. 

Narva linna Sotsiaalabiametile

Linnatoetuse taotlus

Palun maksta mulle linnatoetust. 

Saan:

· Vanaduspensioni

· Töövõimetuspensioni

· Toitjakaotuspensioni

· Rahvapensioni

· Muud liiki pensioni (täpsustada) ___________________________________
Mul on tuvastatud:
· Osaline töövõime

· Puuduv töövõime

Eesnimi __________________________________________________________

Perekonnanimi ____________________________________________________

Isikukood_________________________________

Elukoha aadress ___________________________________________________

Kontakttelefon _____________________________

Palun toetus välja maksta 

· Minu arvelduskontole nr ____________________________________

· Minu poolt määratud teise isiku arvelduskontole:

Ees-ja perekonnanimi_______________________________________________

Isikukood___________________________________

Arvelduskonto nr_______________________________

· Sularahas (ainult nendele isikutele, kes saavad pensioni või töövõimetoetust kojukandena                   posti teel)

Kinnitan taotluses esitatud andmete õigsust. Annan nõusolekut minu isiklike andmete töötlemiseks toetuse määramisel kolmandate isikute poolt.

__________________                              _____________________

        Allkiri                                                           Kuupäev
Õiend 

Narva Linnavolikogu määruse „Linnatoetuse maksmise kord Narva linnas“ eelnõu juurde
Sotsiaalhoolekande seaduse § 14 kohaselt kehtestab kohaliku omavalitsuse üksus sotsiaalhoolekandelise abi andmise korra, mis peab sisaldama vähemalt sotsiaalteenuste ja -toetuste kirjeldust ja rahastamist ning nende taotlemise tingimusi ja korda ning võib korraldada sotsiaalteenuseid ja maksta täiendavaid sotsiaaltoetusi kohaliku omavalitsuse üksuse eelarvest kohaliku omavalitsuse üksuse kehtestatud tingimustel ja korras.
Kehtiva Narva Linnavolikogu 14.08.2014 määruse nr 14 „Pensionäridele linnatoetuse maksmise kord Narva linnas “alusel makstakse linnatoetus kõikidele pensionäridele, kelle elukoht on Eesti rahvastikuregistri andmetel Narva linn. 01.07.2016 jõustub töövõimetoetuse seadus, mille järgi makstakse vähenenud töövõimega isikutele mitte pension, vaid töövõimetoetust. Selleks, et anda nendele õigust linnatoetusele ka, tuleb  tunnistada Narva Linnavolikogu 14.08.2014 määrus nr 14 kehtetuks ja anda uut määrust „Linnatoetuse maksmise kord Narva linnas”.
Määruse eelnõu kohaselt makstakse linnatoetus tingimusel, et taotleja on rahvastikuregistri andmetel Narva linna elanik vähemalt aasta enne toetuse taotlemist ning temale on määratud pension või temale on tuvastatud osaline või puuduv töövõime enne toetuse taotlemise aasta                             1. septembrit.
Eeltoodu alusel taotleb Narva linna Sotsiaalabiamet Narva Linnavolikogu 14.08.2014 määruse               nr 14 kehtetuks tunnistamist ja uue määruse „Linnatoetuse maksmise kord Narva linnas“ kinnitamist.

Galina Vologdina

Direktor

A. Ivanov 

